2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท เอ็น. ซี. เฮ้าส์ซิ่ง จำกัด (มหาชน) (“บริษัท” หรือ “NC”) ก่อตั้งขึ้นเมื่อวันที่ 2
กุมภาพันธ์ 2537 โดยนายนำชัย ตันฑเทอดธรรม
ผู้ถือหุ้นใหญ่ของบริษัทซึ่งเป็นผู้มีประสบการณ์ด้านธุรกิจอสังหาริมทรัพย์ตั้งแต่ปี 2509
ด้วยทุนจดทะเบียนเริ่มแรก 20 ล้านบาท เพื่อดำเนินธุรกิจพัฒนาอสังหาริมทรัพย์ ภายใต้ชื่อโครงการ
“บ้านฟ้า” และภายใต้แนวความคิด “รู้จักบ้าน รู้ใจคุณ” โดยนำเสนอความเชี่ยวชาญด้านที่อยู่อาศัย
และการออกแบบโครงการและบ้านเพื่อตอบสนองความต้องการของลูกค้าโดยประสานแนวคิดปลูกเรือนตามใจผู้อยู่
(Adaptive Function Design)
เพื่อรองรับการปรับเปลี่ยนพื้นที่ใช้สอยภายในบ้านและมุ่งเน้นการสร้างระบบและหน่วยงานบริหารชุมชนภายหลังการขาย

บริษัทได้เพิ่มทุนจดทะเบียนเป็น 100 ล้านบาท ในปี 2537 โดยในระยะแรก
บริษัทเน้นการพัฒนาโครงการในพื้นที่กรุงเทพโซนเหนือ ด้วยสินค้าทาวน์เฮ้าส์และบ้านเดี่ยว
โดยได้เปิดโครงการ บ้านฟ้ารังสิต บ้านฟ้าคลองหลวง บ้านฟ้าทอฝัน บ้านฟ้าชมพฤกษ์
และบ้านฟ้าลากูน บริเวณรังสิต และดำเนินกลยุทธ์เชิงรุกในการขายและการส่งมอบบ้านให้ลูกค้า
จนเป็นผู้นำตลาดในเขตกรุงเทพโซนเหนือ และขยายการลงทุนโดยเพิ่มทุนจดทะเบียนเป็น 266
ล้านบาทในช่วงต้นปี 2539

ในช่วงภาวะวิกฤตเศรษฐกิจ ระหว่างปี 2540-2543 บริษัทมีการสร้างนวัตกรรมใหม่ๆ ของสินค้า
เช่น Adaptive Function Design ในบ้านเดี่ยว และ Flexible Home ในบ้านแฝด เป็นต้น
และได้จัดตั้ง บริษัทควอลิตี้ ลิฟวิ่ง แมเนจเม้นท์ จำกัด (Quality Living Management
Company Limited, “QLM”) เพื่อให้บริการและบริหารชุมชนหลังการขายของโครงการ
และจัดตั้งบริษัท เอ็น. ซี. พร็อพเพอร์ตี้ แมเนจเม้นท์ จำกัด (N.C Property Management
Company Limited, “NCPM”) เพื่อรับจ้างบริหารโครงการแบบครบวงจร
ซึ่งเป็นจุดเริ่มต้นของการขยายโซนและฐานลูกค้า
และเป็นการเสริมสร้างความแข็งแกร่งให้กับโครงการบ้านฟ้า นอกจากนั้น
ยังเป็นช่วงเวลาที่บริษัทได้สร้างความมั่นใจให้กับลูกค้า โดย เป็นผู้ริเริ่มใช้ “สัญญาเป็นธรรม” ในปี
2542 ด้วยการปรับสัญญาการจ่ายเงินค่างวดของลูกค้าตามความสำเร็จของงานก่อสร้าง
อันเป็นที่มาของสัญญามาตรฐานที่สำนักงานคุ้มครองผู้บริโภค (สคบ.)
นำมาบังคับใช้เป็นการทั่วไปในปัจจุบัน

ภายหลังจากวิกฤตเศรษฐกิจ
บริษัทได้ดำเนินกลยุทธ์การจัดซื้อโครงการและที่ดินซึ่งเป็นหลักประกันของหนี้ที่ไม่ก่อให้เกิดรายได้
(NPL) ของสถาบันการเงินต่างๆ และบรรษัทบริหารสินทรัพย์สถาบันการเงิน (บบส.)
เพื่อมาพัฒนาโครงการต่อ
และเพื่อเป็นการเปิดโอกาสให้บริษัทใช้เป็นโครงการนำร่องในการขยายเข้าสู่พื้นที่ในโซนอื่นด้วย
นอกจากนี้ บริษัทได้รับการรับรองมาตรฐาน ISO 9002
เป็นรายแรกของผู้ประกอบการบ้านจัดสรรในประเทศไทย ทั้งด้านบริหารการขาย การตลาด
การก่อสร้าง และการพัฒนาโครงการ และ QLM
เป็นบริษัทรับบริหารชุมชนบ้านจัดสรรรายแรกของไทยที่ได้รับการรับรองคุณภาพมาตรฐาน ISO 9002
และ ISO 9001 Version 2000

ในเดือนตุลาคม 2546 บริษัทได้เข้าถือหุ้นใน NCPM, QLM และบริษัท เอ็น.ซี. เอสเตท จำกัด
(“NCE”) ในสัดส่วนร้อยละ 99.99 โดยการซื้อหุ้นจากผู้ถือหุ้นรายใหญ่ ในราคามูลค่าตามบัญชีรวม
9.57 ล้านบาท และบริษัทเพิ่มทุนจดทะเบียนเป็น 800 ล้านบาท ทั้งนี้
เพื่อให้เกิดความชัดเจนในโครงสร้างการดำเนินธุรกิจ และโครงสร้างการถือหุ้น

ในเดือนพฤศจิกายน 2546 ที่ประชุมผู้ถือหุ้นของบริษัทมีมติแปรสภาพบริษัทเป็นบริษัทมหาชนจำกัด
และมีมติให้เพิ่มทุนจดทะเบียนของบริษัทจาก 800 ล้านบาท เป็น 1,000 ล้านบาท
โดยการออกหุ้นสามัญใหม่จำนวน 40 ล้านหุ้น และให้เปลี่ยนราคามูลค่าที่ตราไว้จากหุ้นละ 100 บาท
เป็นหุ้นละ 5 บาท เพื่อเสนอขายให้แก่ประชาชน
และนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย

ในเดือนมีนาคม 2547 บริษัทได้เสนอขายหุ้นสามัญเพิ่มทุนที่ออกใหม่ต่อประชาชนจำนวน 40 ล้านหุ้น
มูลค่าที่ตราไว้หุ้นละ 5 บาท โดยเสนอขายในราคาหุ้นละ 20 บาท ทั้งนี้
บริษัทได้รับเงินจากการเพิ่มทุนดังกล่าวจำนวน 800 ล้านบาท เมื่อวันที่ 19 มีนาคม 2547
ทำให้บริษัทมีทุนจดทะเบียนชำระแล้วจำนวน 1,000 ล้านบาท
ภายหลังการเสนอขายหุ้นเพิ่มทุนต่อประชาชนทั่วไป สัดส่วนการถือหุ้นของกลุ่มตันฑเทอดธรรม
ลดลงจากร้อยละ 98.75 เหลือร้อยละ 79 และ ณ วันที่ 1 ธันวาคม 2547
กลุ่มตันฑเทอดธรรมถือหุ้นรวมกันในสัดส่วนร้อยละ 79.10

วันที่ 5 ตุลาคม 2547 ที่ประชุมวิสามัญผู้ถือหุ้นของบริษัท ครั้งที่ 2/2547
มีมติอนุมัติการเปลี่ยนแปลงมูลค่าที่ตราไว้ของหุ้นสามัญของบริษัท จากเดิมมูลค่าที่ตราไว้หุ้นละ 5 บาท
เป็นมูลค่าที่ตราไว้หุ้นละ 1 บาท โดยบริษัทจะมีทุนชำระแล้วจำนวน 1,000 ล้านบาท
แบ่งเป็นหุ้นสามัญ 1,000 ล้านหุ้น มูลค่าหุ้นที่ตราไว้หุ้นละ 1 บาท
เพื่อเพิ่มสภาพคล่องของหุ้นสามัญของบริษัทในการซื้อขายในตลาดหลักทรัพย์แห่งประเทศไทย
นอกจากนี้ ที่ประชุมผู้ถือหุ้นของบริษัทมีมติอนุมัติการออกและเสนอขายหุ้นกู้ ภายในวงเงินไม่เกิน
1,000 ล้านบาท หรือเทียบเท่าในเงินสกุลอื่นประเภทหุ้นกู้ด้อยสิทธิ และ/หรือหุ้นกู้ไม่ด้อยสิทธิ
มีผู้แทนผู้ถือหุ้นกู้ และ/หรือไม่มีผู้แทนผู้ถือหุ้นกู้มีประกัน และ/หรือไม่มีประกัน หรือหุ้นกู้ประเภทใด ๆ
เป็นสกุลเงินบาท และ/หรือสกุลเงินเหรียญสหรัฐอเมริกา และ/หรือสกุลเงินต่างประเทศอื่น
เสนอขายต่อผู้ลงทุนในประเทศ และ/หรือในต่างประเทศ โดยการเสนอขายต่อประชาชนทั่วไป
และ/หรือเสนอขายต่อผู้ลงทุนโดยเฉพาะเจาะจง
และ/หรือผู้ลงทุนประเภทสถาบันหรือที่มีลักษณะเฉพาะ
ตามประกาศคณะกรรมการกำกับหลักทรัพย์และตลาดหลักทรัพย์
โดยอาจจะออกและเสนอขายหุ้นกู้ทั้งจำนวนหรือบางส่วน
คราวเดียวหรือหลายคราวได้ตามที่เห็นสมควร

วันที่ 11 ตุลาคม 2547 บริษัทได้ดำเนินการจดทะเบียนเปลี่ยนแปลงมูลค่าหุ้นที่ตราไว้ของบริษัท
จากเดิมมูลค่าที่ตราไว้หุ้นละ 5 บาท เป็นมูลค่าหุ้นที่ตราไว้หุ้นละ 1 บาท
โดยบริษัทจะมีทุนชำระแล้วจำนวน 1,000 ล้านบาท แบ่งเป็นหุ้นสามัญ 1,000 ล้านหุ้น
มูลค่าหุ้นที่ตราไว้หุ้นละ 1 บาท
โดยมีการซื้อขายในระบบซื้อขายหลักทรัพย์ตามมูลค่าที่ตราไว้ใหม่ตั้งแต่วันที่ 18 ตุลาคม 2547

วันที่ 20 ธันวาคม 2547 ที่ประชุมวิสามัญผู้ถือหุ้นของบริษัท ครั้งที่ 3/2547
มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวน 100 ล้านหน่วย
โดยไม่มีราคาเสนอขาย
ให้แก่ผู้ถือหุ้นเดิมซึ่งใช้สิทธิจองซื้อหุ้นสามัญเพิ่มทุนใหม่ตามสัดส่วนและจากการใช้สิทธิเกินส่วน
ในอัตราส่วน 1 หุ้นใหม่ ต่อ 1 หน่วยใบสำคัญแสดงสิทธิ
และมีมติอนุมัติให้เพิ่มทุนจดทะเบียนของบริษัท จากเดิม 1,000 ล้านบาท เป็น 1,200 ล้านบาท
โดยการออกหุ้นสามัญเพิ่มทุนจำนวน 200 ล้านหุ้น มูลค่าที่ตราไว้หุ้นละ 1 บาท เป็นจำนวนเงิน 200
ล้านบาท เพื่อเสนอขายให้แก่ผู้ถือหุ้นเดิมจำนวน 100 ล้านหุ้น ในอัตราส่วนหุ้นเดิม 10 หุ้น
มีสิทธิซื้อหุ้นสามัญเพิ่มทุน 1 หุ้น ในราคาหุ้นละ 1 บาท
และเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทอีก 100 ล้านหุ้น
โดยบริษัทได้นำมติที่ประชุมวิสามัญผู้ถือหุ้นดังกล่าวไปจดทะเบียนเปลี่ยนแปลงทุนจดทะเบียนเรียบร้อยแล้วเมื่อวันที่
28 ธันวาคม 2547

ปัจจุบัน บริษัทถือเป็นหนึ่งในผู้นำด้านพัฒนาอสังหาริมทรัพย์ในประเทศไทย
โดยดำเนินโครงการทั้งในอดีตและปัจจุบันมากถึง 28 โครงการ ในพื้นที่ทั้ง 4
มุมเมืองของกรุงเทพฯ ได้แก่ โซนเหนือ โซนใต้ โซนตะวันตก และโซนตะวันออก
รวมทั้งโซนในเมือง

โครงการในอดีต * ของกลุ่มบริษัท เอ็น. ซี. เฮ้าส์ซิ่ง จำกัด (มหาชน)

ณ วันที่ 31 ธันวาคม 2547

[TABLE]

โครงสร้างการถือหุ้นของบริษัท เอ็น. ซี. เฮ้าส์ซิ่ง จำกัด (มหาชน) ณ วันที่ 1 ธันวาคม 2547

หมายเหตุ -* กลุ่มตันฑเทอดธรรม หมายถึง ผู้ถือหุ้นนามสกุลตันฑเทอดธรรมและผู้ที่เกี่ยวข้อง

2.2 การประกอบธุรกิจ

กลุ่มบริษัท เอ็น. ซี. เฮ้าส์ซิ่ง จำกัด (มหาชน) ประกอบธุรกิจพัฒนาอสังหาริมทรัพย์
ประเภทบ้านจัดสรรพร้อมที่ดินเพื่อขายภายใต้โครงการบ้านฟ้า
โดยเน้นการออกแบบแนวคิดในรูปแบบเฉพาะของแต่ละโครงการ
ตลอดจนการบริหารชุมชนภายหลังการขายเป็นหลัก
เพื่อให้เกิดความแตกต่างของชุมชนผู้อยู่อาศัยเมื่อเปรียบเทียบกับโครงการอื่น
โดยบริษัทจะให้ความสำคัญกับการเลือกทำเลที่ตั้งที่ดี มีระบบสาธารณูปโภครองรับ
และมีศักยภาพการเติบโตในอนาคต ในโซนเมือง รวมถึงบริเวณพื้นที่ 4 มุมเมือง
และตั้งชื่อโครงการตามที่ตั้งและลักษณะแนวคิดของโครงการนั้น โครงการที่เปิดขายในโซนต่างๆ
ได้แก่

  -------------------- --- -----------------------------------------------
  กรุงเทพฯ โซนเหนือ      :   บริเวณรังสิต-องค์รักษ์ และลำลูกกาเช่น บ้านฟ้าปิยรมย์,
                           บ้านฟ้ากรีนพาร์ค รังสิต, บ้านฟ้ารังสิต และ ธัญธานี
                           โฮมออนกรีน

  กรุงเทพฯ โซนใต้        :   บริเวณถนนประชาอุทิศ ได้แก่ บ้านนริศา และบ้านฟ้ากรีนพาร์ค
                           รอยัล ธนบุรีรมย์

  กรุงเทพฯ โซนตะวันตก    :   บริเวณวงแหวนปิ่นเกล้า และ พุทธมณฑล เช่น บ้านฟ้ากรีนพาร์ค
                           รอยัล ปิ่นเกล้า และบ้านฟ้ากรีนพาร์ค รอยัล พุทธมณฑล สาย 1

  กรุงเทพฯโซนตะวันออก    :   บริเวณศรีนครินทร์ ได้แก่ ศรีนครินทร์ แกรนด์โฮม

  กรุงเทพฯ โซนในเมือง    :   บริเวณถนนลาดพร้าว ได้แก่ บ้านฟ้ากรีนพาร์ค ลาดพร้าว 101

  โซนอื่นๆ               :   จังหวัดชลบุรี บริเวณริมหาดจอมเทียน ได้แก่ บ้านฟ้าริมหาด
                           จอมเทียน
  -------------------- --- -----------------------------------------------

บ้านจัดสรรในแต่ละโครงการจะมีรูปแบบและลักษณะที่แตกต่างกันไปตามแต่ละแนวคิดของโครงการ
โดยลูกค้าสามารถเลือกซื้อบ้านได้ 3 ประเภท คือ บ้านพร้อมอยู่ (บ้านสร้างเสร็จพร้อมโอน)
บ้านสร้างก่อนขาย (บ้านก่อสร้างเสร็จบางส่วนก่อนขาย) และบ้านสั่งสร้าง ขึ้นอยู่กับทำเลที่ตั้ง
และประเภทของลูกค้าเป้าหมายของโครงการนั้น ซึ่งในช่วงที่ผ่านมา
ลูกค้าจะให้ความสนใจบ้านประเภทบ้านสร้างก่อนขายและบ้านสั่งสร้างเป็นอย่างมาก
เนื่องจากสามารถทยอยผ่อนชำระได้
และสามารถกำหนดทางเลือกในการปรับเปลี่ยนพื้นที่ใช้สอยของบ้านได้ตามต้องการ (Adaptive
Function Design) เช่น สร้างโรงจอดรถเพิ่ม หรือกั้นห้องนั่งเล่นเพิ่ม เป็นต้น อย่างไรก็ตาม
บ้านพร้อมอยู่ยังคงเป็นรูปแบบหลักสำหรับบางโครงการ เพื่อสร้างความมั่นใจให้กับลูกค้าบางกลุ่ม
ซึ่งขึ้นอยู่กับทำเลที่ตั้งของโครงการ ณ วันที่ 31 ธันวาคม 2547
บริษัทมีโครงการที่ดำเนินการขายทั้งสิ้น 13 โครงการ มูลค่าขายโครงการรวม 8,895 ล้านบาท

 นโยบายการดำเนินธุรกิจของบริษัท และบริษัทย่อย

สำหรับนโยบายการดำเนินธุรกิจของกลุ่ม บริษัท เอ็น. ซี. นั้น บริษัท เอ็น. ซี. เฮ้าส์ซิ่ง จำกัด
(มหาชน) จะมุ่งพัฒนาอสังหาริมทรัพย์ซึ่งเป็นที่ดินของบริษัทที่จัดหาได้ในรูปแบบต่างๆ
เพื่อขายภายใต้ชื่อตระกูลบ้านฟ้า
หรือภายใต้ชื่อโครงการเดิมซึ่งเป็นโครงการต่อเนื่องจากการพัฒนาทรัพย์สินที่ได้จากการซื้อหลักประกันหนี้ที่ไม่ก่อให้เกิดรายได้
(NPL) และ สินทรัพย์ที่ไม่ก่อให้เกิดรายได้ (NPA) เป็นต้น ทั้งนี้
ลักษณะการดำเนินธุรกิจของบริษัทในเครือทั้งสามแห่ง ได้แก่

   บริษัท เอ็น.ซี. พร็อพเพอร์ตี้ แมเนจเม้นท์ จำกัด (N.C. Property Management
  Co.,Ltd. : NCPM) ดำเนินธุรกิจรับจ้างบริหารโครงการอสังหาริมทรัพย์แบบครบวงจร
  ทั้งด้านบริหารการขาย การตลาด และการก่อสร้าง ในลักษณะของการเข้าไปฟื้นฟูกิจการ
  การเจรจากับลูกค้าเก่า ตลอดจนการเจรจากับเจ้าหนี้
  โดยมีโครงการที่เข้ารับจ้างบริหารโครงการ อาทิ โครงการบ้านสวนลลนา พัทยา
  โครงการจันทิมา ปาร์ค พุทธมณฑล สาย 5 โครงการบ้านสวนดอยสะเก็ด เชียงใหม่
  และโครงการธัญธานี โฮม ออน กรีน เป็นต้น

   บริษัท ควอลิตี้ ลีฟวิ่ง แมเนจเม้นท์ จำกัด (Quality Living Management Co.Ltd. :
  QLM)
  ดำเนินธุรกิจให้บริการและบริหารชุมชนในโครงการบ้านจัดสรรและอาคารชุดภายหลังจากการเข้าอยู่อาศัยในชุมชนแล้ว
  อาทิ ระบบการรักษาความปลอดภัย การรักษาความสะอาด สาธารณูปโภคต่างๆ ภายในโครงการ
  ฯลฯ ซึ่งปัจจุบันรับบริหารชุมชนรวมทั้งสิ้น 18 โครงการ
  โดยเป็นโครงการภายใต้โครงการของกลุ่มบริษัท 17 โครงการ

   บริษัท เอ็น.ซี.เอสเตท จำกัด (N.C.Estate Co.,Ltd. : NCE)
  ดำเนินธุรกิจพัฒนาอสังหาริมทรัพย์ประเภทโครงการขนาดเล็ก ได้แก่ โครงการบ้านฟ้า รังสิต
  คลอง 2

2.3 โครงสร้างรายได้

+----------------+------------+------+-----+------+-----+------+----+
| รายการ         | ด          | ปี    |     | ปี    |     | ปี    |    |
|                | ำเนินการโดย | 2545 |     | 2546 |     | 2547 |    |
|                |            |      |     | (ปร  |     |      |    |
|                |            | งบกา |     | ับปรุง |     | งบก  |    |
|                |            | รเงิน |     | ใหม่) |     | ารเง |    |
|                |            | เสมือ |     |      |     | ินรวม |    |
|                |            | นรวม |     | งบก  |     |      |    |
|                |            |      |     | ารเง |     |      |    |
|                |            |      |     | ินรวม |     |      |    |
+----------------+------------+------+-----+------+-----+------+----+
|                |            | ล้า   | %   | ล้า   | %   | ล้า   | %  |
|                |            | นบาท |     | นบาท |     | นบาท |    |
+----------------+------------+------+-----+------+-----+------+----+
| รายได้จากการขาย | NC, NCE*   | 1,64 | 95  | 2,31 | 96  | 2,30 | 9  |
|                |            | 6.99 | .76 | 7.11 | .06 | 5.57 | 0. |
| ราย            | NCPM*      |      |     |      |     |      | 48 |
| ได้จากการก่อสร้าง |            | 4    | 2   | 8    | 3   | 19   |    |
|                | NCPM*,     | 4.65 | .60 | 0.63 | .34 | 7.31 | 7. |
| รายไ           | QLM*       |      |     |      |     |      | 74 |
| ด้จากการให้บริการ |            | 6.20 | 0   | 2.95 | 0   | 1    |    |
|                | NC         |      | .36 |      | .12 | 8.59 | 0. |
| รายได้อื่น**      |            | 2    |     | 1    |     |      | 73 |
|                |            | 2.15 | 1   | 1.40 | 0   | 2    |    |
|                |            |      | .29 |      | .47 | 6.57 | 1. |
|                |            |      |     |      |     |      | 04 |
+----------------+------------+------+-----+------+-----+------+----+
| รายได้รวม       |            | 1,71 | 10  | 2,41 | 10  | 2,54 | 1  |
|                |            | 9.99 | 0.0 | 2.09 | 0.0 | 8.04 | 00 |
|                |            |      |     |      |     |      | .0 |
+----------------+------------+------+-----+------+-----+------+----+

  --------- ---- -----------------------------------------------------------
  หมายเหตุ   *    บริษัทถือหุ้นใน NCE, NCPM และ QLM ร้อยละ 99.99

            **   รายได้อื่นเป็นรายได้จากการรับค่าเช่า ค่าเปลี่ยนสัญญา ยึดคืนสัญญา ดอกเบี้ยรับ
                 กำไรจากการจำหน่ายทรัพย์สิน รายการปรับปรุงทางบัญชี และอื่นๆ
  --------- ---- -----------------------------------------------------------

บริษัทดำเนินธุรกิจอสังหาริมทรัพย์แบบครบวงจร โดยมีการขายบ้านจัดสรรพร้อมที่ดิน
การบริหารชุมชนหลังการขาย รวมถึงการรับจ้างบริหารโครงการ
โดยรายได้หลักของบริษัทมาจากการขายบ้านพร้อมที่ดิน คิดเป็นร้อยละ 96 ในปี 2546 และร้อยละ
90 สำหรับปี 2547 การลดลงของสัดส่วนรายได้จากการขายบ้านพร้อมที่ดิน
เนื่องจากการเพิ่มขึ้นของสัดส่วนรายได้จากการก่อสร้างของบริษัทย่อย คือ NCPM
ซึ่งรับจ้างสร้างบ้านในโครงการธัญธานี โฮมออน กรีน ซึ่งได้เปิดดำเนินงานเต็มตัวในปี 2546
ส่วนรายได้จากการให้บริการอยู่ในสัดส่วนประมาณร้อยละ 0.7 สำหรับปี 2547
เป็นรายได้จากการรับบริหารโครงการ และรายได้จากการบริหารชุมชนบ้านฟ้า

รายได้จากการขายแบ่งตามลักษณะผลิตภัณฑ์ ได้ดังนี้

+------------------+--------+-------+-------+-------+--------+------+
| รายการ           | ปี 2545 |       | ปี     |       | ปี 2547 |      |
|                  |        |       | 2546  |       |        |      |
|                  | งบกา   |       |       |       | งบการ  |      |
|                  | รเงินเส |       | ง     |       | เงินรวม |      |
|                  | มือนรวม |       | บการเ |       |        |      |
|                  |        |       | งินรวม |       |        |      |
+------------------+--------+-------+-------+-------+--------+------+
|                  | ล้านบาท | %     | ล     | %     | ล้านบาท | %    |
|                  |        |       | ้านบาท |       |        |      |
+------------------+--------+-------+-------+-------+--------+------+
| รายได้จากการขาย:  | 1,     | 66.56 | 1,5   | 66.90 | 1,     | 7    |
|                  | 096.24 |       | 50.05 |       | 737.47 | 5.36 |
| บ้านเดี่ยว          |        | 13.74 |       | 13.78 |        |      |
|                  | 226.24 |       | 3     |       | 205.12 | 8.90 |
| บ้านแฝด           |        | 19.70 | 19.27 | 18.54 |        |      |
|                  | 324.51 |       |       |       | 362.98 | 1    |
| ทาวน์เฮ้าส์         |        | 0     | 4     | 0.79  |        | 5.74 |
|                  | 0      |       | 29.51 |       | 0      |      |
| อื่นๆ              |        |       |       |       |        | 0    |
|                  |        |       | 18.28 |       | 2305   |      |
+------------------+--------+-------+-------+-------+--------+------+
| ร                | 1,     | 1     | 2,3   | 1     | 2,     | 10   |
| วมรายได้จากการขาย | 646.99 | 00.00 | 17.11 | 00.00 | 305.57 | 0.00 |
+------------------+--------+-------+-------+-------+--------+------+

รายได้จากการขายของบริษัทสามารถแบ่งตามผลิตภัณฑ์บ้านจัดสรรได้เป็น 3 ประเภทคือ บ้านเดี่ยว
บ้านแฝด และทาวน์เฮ้าส์ รายได้จากการขายบ้านเดี่ยวมีสัดส่วนเพิ่มขึ้น โดยในปี 2546 และปี
2547 ตามลำดับ บริษัทมีรายได้จากการขายบ้านเดี่ยวคิดเป็นสัดส่วนร้อยละ 67 และ ร้อยละ 75
ของรายได้จากการขายบ้านจัดสรรพร้อมที่ดิน ตามลำดับ
เนื่องจากบริษัทมีนโยบายเพิ่มสัดส่วนรายได้จากการขายบ้านจัดสรรพร้อมที่ดินประเภทบ้านเดี่ยว
กอปรกับบริษัทขยายโครงการไปในพื้นที่ซึ่งถูกกำหนดตามผังเมืองให้สร้างที่อยู่อาศัยประเภทบ้านเดี่ยว

2.4 เป้าหมายการดำเนินธุรกิจ

บริษัทมีความมุ่งหมายที่จะขยายและพัฒนาสู่ความเป็นบริษัทพัฒนาอสังหาริมทรัพย์ระดับแนวหน้า
โดยมีแนวคิดที่จะสร้างสรรค์ความสมบูรณ์ และความเป็นเอกลักษณ์เฉพาะตัวของโครงการ
ทั้งด้านผังโครงการและรูปแบบของผลิตภัณฑ์ รวมทั้งระบบคุณภาพในกระบวนการก่อสร้าง
ตลอดจนการสร้างสภาพแวดล้อมความเป็นอยู่ของชุมชนที่ดี ด้านระบบสาธารณูปโภค
และการบริหารชุมชนภายหลังการขาย เพื่อให้เกิดจิตสำนึกในความเป็นชุมชนเดียวกัน
และก่อให้เกิดความผาสุกแก่ผู้อยู่อาศัยในโครงการ
อันเป็นการวางรากฐานความมั่นใจในคุณภาพและผลงานของโครงการ “ตระกูลบ้านฟ้า”
ให้กับผู้บริโภคในทุกโซนพื้นที่ และมีความมุ่งหมายที่จะขยายฐานลูกค้าไปสู่ระดับบนให้มากยิ่งขึ้น
ตลอดจนมีนโยบายขยายการดำเนินธุรกิจรับจ้างบริหารโครงการแบบครบวงจรอีกด้วย